open-index/open-wikipedia-markdown huggingface dataset:
Legasjon

**Legasjon** er betegnelse på en type offisielle representasjon fra et land i en fremmed stat. En utenriksstasjon med betegnelsen legasjon har lavere rang enn en ambassade. Legasjoner ledes av en minister, en sendemann med lavere rang enn ambassadør. Betegnelsen legasjon tilsvarer gesandtskap.

Stormaktene etablerte ambassader hos hverandre, men sendte legasjoner til mindre land. Mindre land etablerte også legasjoner utenlands. Da man etter andre verdenskrig vektla suverene staters likeverd, falt statusskillet mellom utenriksstasjonene bort og legasjonene ble i etterkrigstiden omgjort til fullverdige ambassader.

## Norge

Norge hadde, som et lite land, etter 1905 utenriksstasjoner i form av legasjoner. Gradvis ble disse oppgradert til ambassader. I 1947 hadde Norge 23 legasjoner og fire ambassader i utlandet. I 1958 var det ni legasjoner og 23 ambassader. I 1967 gikk betegnelsen legasjon helt ut av bruk i norsk utenrikstjeneste.

## Se også
* Nordiske utenriksstasjoner

## Referanser


## Eksterne lenker
*
Emballasjeavgift

**Emballasjeavgift** (avgift på drikkevareemballasje) er en særavgift til statskassen.

Avgiften på drikkevareemballasje ble innført i 1974. Dagens avgiftssystem består av en miljøavgift og en grunnavgift. Avgiftsplikten oppstår ved produksjon og ved innførsel.

## Grunnavgiften på engangsemballasje for drikkevarer
Grunnavgiften på engangsemballasje ilegges drikkevareemballasje som ikke kan brukes om igjen i sin opprinnelige form (engangsemballasje). Avgiften skal stimulere til en overgang fra engangsemballasje til gjenbruksemballasje og dermed bidra til å redusere avfallsmengden.

I 2010 er avgiftssatsen 1,02 kroner per stykk.

I 2008 var statens inntekter fra grunnavgiften på engangsemballasje 730 mill. kroner.

## Miljøavgift på drikkevareemballasje
Miljøavgiften på drikkevareemballasje skal prise kostnadene ved at drikkevareemballasje havner som søppel i naturen. Avgiften er utformet slik at emballasje av henholdsvis glass, metall og plast/kartong har ulike avgiftssatser. Differensieringen er begrunnet med at ulik type emballasje gir ulik miljøskade i naturen. Miljøavgiften er også gradert etter returandel, slik at emballasje som inngår i godkjente retursystemer får redusert miljøavgiftssats etter returandelen. Ved returandel på 95 pst. eller høyere faller avgiften bort. Det er Miljødirektoratet som godkjenner retursystemer og fastsetter returandel.

I 2010 er avgiftssatsene 4,97 kroner per stykk for glass og metall, 3,00 kroner per stykk for plast og 1,24 kroner per stykk for kartong og papp.

I 2008 var statens inntekter fra miljøavgiften på drikkevareemballasje 496 mill. kroner.

## Protest mot returavgift på melk- og juicekartonger
Statssekretær i Miljøverndepartementet i 2005, Henriette Westhrin, var en av de som forsvarte innføringen av returavgift på melk- og juicekartonger. Siden da har en ukjent person sendt tomme melkekartonger til Westhrins jobb-adresse i protest.

## Referanser


## Eksterne lenker
* Særavgiftsloven
* Vedtak om særavgifter, 2010
* Forskrift om særavgifter
Ingunn Brechan

**Ingunn Brechan** (født **Ingunn Pettersen**; 16. april 1954) er en norsk tidligere skøyteløper og roer på 1970-tallet.

Hun ble norsk juniormester på skøyter i Holmestrand 1971 for Trondhjems Skøiteklub, i sesongen 1973/74 deltok hun også i junior-VM på skøyter i italienske Cortina d'Ampezzo og ble der nr. 9.

Brechan tok kongepokal i roing singlesculler i 1976 for Trondhjems Roklub. I 1976 deltok hun i OL i Montréal og tok 4.-plass i dobbeltsculler sammen med Solfrid Johansen.

## Personlige rekorder i skøyteløp

## Referanser




## Eksterne lenker
* 
;Roing
*  Ingunn Brechan på The-Sports.org (OL-resultater)
;Skøyter
*  Ingunn Brechan på www.ISU.html.infostradasports.com sine nettsider.
Hurtigløp på skøyter under Vinter-OL 1972 – 500 meter kvinner

**500 meter kvinner** var en øvelse i hurtigløp på skøyter under Vinter-OL 1972 og ble avholdt på Makomanai Open Stadium i Sapporo, Japan den 10. februar 1972.

29 utøvere fra 12 nasjoner deltok i øvelsen. 

## Medaljevinnere

## Rekorder
Før konkurransen var gjeldende verdensrekord og olympisk rekord:

Følgende nye verdensrekorder og olympiske rekorder ble satt under konkurransen:

  
## Resultater

## Eksterne lenker
* 
* Offisiell olympisk rapport 
* sports-reference 
* 
* Google Books: XIX Olympiad: Mexico City 1968, Sapporo 1972  Av George Daniels
Himanshu Gulati

**Himanshu Gulati** (født 1988) er en norsk politiker (FrP) som siden 2017 er valgt inn på Stortinget for Akershus. Han var statssekretær for statsminister Erna Solberg ved Statsministerens kontor fra oktober 2014 til september 2017. Fra oktober 2013 til oktober 2014 var han statssekretær i Justisdepartementet i Erna Solbergs regjering, han var dermed den yngste av statssekretærene i den tidligere regjeringen. Han har tidligere sittet som kommunestyrerepresentant i Skedsmo kommune. 

Gulati ble i mars 2010 valgt til 1. nestformann på FpUs landsmøte i etter å ha vært internasjonal leder i FpU fra 2008, og formann i Akershus FpU. Fra 2010 til 2011 var Gulati byrådssekretær for byråd for helse og eldreomsorg i Oslo, Sylvi Listhaug. Fra 2011 til 2012 var han politisk rådgiver for Fremskrittspartiets stortingsgruppe. Han var formann i Fremskrittspartiets ungdom 2012–2014. 

Gulati var den første norske ungdomspartilederen med bakgrunn fra et land utenfor Europa. 

## Bakgrunn
Gulati er født i Førde og bodde sine første ni år i Lavik i Sogn og Fjordane. Foreldrene kommer fra India. Gulati ble i januar 2019 hedret med den indiske Diaspora-prisen av Indias president under en konferanse i Varanasi.

## Stortingskomiteer
* 2021–2025: Medlem av Utdannings- og forskningskomiteen
* 2020–2021: Medlem av Familie- og kulturkomiteen
* 2017–2020: Medlem av Justiskomiteen

## Referanser


## Eksterne lenker
* 
* 
*
Frank Jenssen

**Frank Josef Jenssen** (født 11. august 1969 i Levanger) er en norsk embedsmann som har vært statsforvalter i Trøndelag siden 2018. Han har tidligere vært stortingsrepresentant og statssekretær for Høyre.

## Liv og virke
Han vokste opp på Kolstad i Trondheim som sønn av telemontør Steinar Jenssen fra Hamarøy og telefonassistent Mary-Ann Østgård fra Stod. Han gikk Adolf Øiens skole og studerte deretter statsvitenskap ved NTNU.

Han var formann i Trondheim Unge Høyre 1990–1992, medlem av Unge Høyres sentralstyre 1992–1996 og Unge Høyres 2. nestleder 1994–1996. Han var ansatt som politisk sekretær for Trondheims ordfører Marvin Wiseth, gruppesekretær for Oslo Høyres bystyregruppe samt informasjonssjef i Høyres hovedorganisasjon. I 1992 ble Jenssen medlem av Trondheim bystyre, og i 1998 kommunalråd og leder i Høyres bystyregruppe. Han fungerte som varaordfører under ordfører Anne Kathrine Slungårds fødselspermisjon 2001–2002. Han hadde permisjon fra bystyret for å være statssekretær for kommunalminister Erna Solberg 2003–2005. Jenssen ledet Trondheim Høyre 1997–2001 og Sør-Trøndelag Høyre 2001–2008.

I 2008 ble han fritatt fra sine verv og gikk ut av politikken i noen år. Han var daglig leder og seniorrådgiver i Røe kommunikasjon 2008–2010, så kommunikasjonsdirektør i Arbeidstilsynet 2010–2013.

I 2013 ble han valgt til stortingsrepresentant for Sør-Trøndelag. Jenssen satt i Stortingets kommunal- og forvaltningskomité som Høyres kommunalpolitiske talsmann, og han ble dermed sentral i forhandlingene om kommunereformen. Han satt også i Høyres gruppestyre. Han søkte ikke gjenvalg til Stortinget i 2017, og ble utnevnt til fylkesmann (nå statsforvalter) etter at det var klart at Nord- og Sør-Trøndelag fylkesmannsembeder ville bli slått sammen 1. januar 2018.

I 2025 ble Jenssen ansatt som kommunaldirektør i Trondheim med tiltredelse i 2026.

## Referanser


## Eksterne lenker
* 
*
Gigantothermi

**Gigantothermi** er en form for jevnvarmhet eller varmblodighet som skyldes at dyret er stort. Virkelig store dyr med kroppsvekt på flere tonn vil ha så stort volum i forhold til overflate, at temperaturen i omgivelsene vil ha liten innvirkning på kroppens kjernetemperatur. Dette vil gjøre at dyr fra grupper som mangler fysiologiske mekanismer for å holde en jevnt høy kroppstemperatur, slik som for eksempel fisk og krypdyr, likevel vil være jevnvarme i kraft av sin størrelse. Uttrykket brukes først og fremst i forbindelse med dinosaurer.

## Referanser
Vietnam under Sommer-OL 1964

**Vietnam under Sommer-OL 1964**. Seksten sportsutøvere fra Sør-Vietnam deltok i fem sporter under Sommer-OL 1964 i Tokyo. Vietnam, som deltok for fjerde gang i et OL, vant ikke noen medaljer.  
 
## Medaljer
Plotthund

**Plotthund** er en amerikansk støver av coonhundtypen, som anses som en løs på drevet halsende hund. Typen er alet spesielt for jakt på bjørn og villsvin, men egner seg også til annen storviltjakt. Den regnes både til gruppen med tresettere og treskjellere, avhengig av hvilken preferanse hunden primært jakter etter.

Noen regner også foxhound og en håndfull andre langbeinte støvere (coonhunder) som plotthunder, når de trenes for jakt på større rovpattedyr, men disse hundene mangler ofte de grunnleggende egenskapene som de «ekte» plotthundene har blitt avlet etter. Og, ulikt andre coonhounder så nedstammer ikke plotthund direkte fra foxhound, men derimot fra en tysk støvertype.

Plotthunder er store hunder. De veier normalt omkring 18–34 kg (avhengig av kjønn). Skulderhøyden ligger omkring 53–69 cm.

Plotthund er oppkalt etter *Johannes Plott*, en tysker som emigrerte til Nord-Amerika (New Bern, Nord-Carolina) i 1750 og tok med seg fem hunder fra hjemlandet (trolig av typen hannoveransk viltsporhund eller en blanding der denne inngikk). I Amerika gikk Johannes Plott, som var sønn av en viltvokter, senere under navnet George Plott.

Hunderasen er relativt ny i Norden, der den hovedsakelig brukes til jakt på villsvin og større rovpattedyr, som brunbjørn, gaupe og rev. Typen kan imidlertid også regnes som en hurtig drivende hund, men den er verken like effektiv eller hurtig som mynder.

Hunderasen hevdes i hovedsak å nedstamme fra hannoveransk viltsporhund (som trolig er en nær slektning av blodhund) og kanskje en eller flere andre tyske og kanskje østerrikske jakthunder av støvertypen. Tiroler bracke, tysk bracke, weimaraner (stående fuglehund) og steiersk ruhåret bracke er noen av de som nevnes. Stamtreet er imidlertid ikke kartlagt.

United Kennel Club anerkjente plotthund i 1946 (i gruppen *Scenthounds*). Hunderasen ble erklært som offisiell hunderase for Nord-Carolina i 1989.

## Referanser




## Eksterne lenker
* https://web.archive.org/web/20160304222759/http://www.plotthund.no/
Republikken Kina under Sommer-OL 1960

**Republikken Kina under Sommer-OL 1960**. 27 utøvere (24 menn og 3 kvinner) fra Republikken Kina, som under lekene måtte delta under navnet **[[Taiwan|Formosa]]**, deltok under Sommer-OL 1960 i Roma. De vant en sølvmedalje og ble nummer 32 på den uoffisielle medaljestatistikken.  

## Medaljer

## Medaljevinnerne
Vietnam under Sommer-OL 1960

**Vietnam under Sommer-OL 1960**. Tre sportsutøvere fra Sør-Vietnam deltok i to sporter under Sommer-OL 1960 i Roma. Vietnam, som deltok for tredje gang i et OL, vant ikke noen medaljer.  
 
## Medaljer
Forvaltningsfellesskapet Olbersdorf

**Forvaltningsfellesskapet Olbersdorf** er et forvaltningsfellesskap som opprinnelig ble opprettet  i Landkreis Löbau-Zittau i Fristaten Sachsen, og som fortsatt eksisterer innenfor Landkreis Görlitz. Siden året 2000 består forvaltningsfellesskapet av de fire kommunene Bertsdorf-Hörnitz, Jonsdorf, Olbersdorf og Oybin.

Forvaltningsfellesskapet befinner seg i den sørøstlige delen av kretsen, ca 13 km sør for byen Zittau og grenser i vest mot Waltersdorf som ligger i Zittauer Gebirge i kommunen Großschönau. I sør grenser det mot Tsjekkia og i nord mot Zittau.

Fellesskapet hadde 11&nbsp;461 innbyggere per 31. desember 2008.
Marie Louise Mignot

**Marie Louise Mignot** (1712–1790) var en fransk kvinne kjent for sin relasjon til Frankrikes store åndshøvding Voltaire.

## Liv og virke
### Bakgrunn
Hun var datter av Voltaires søster og giftet seg med hans materielle assistent Denis i 1737, noe som førte til hennes ekteskapsnavn Madame Denis. Etter hennes ektefelles altfor tidlige død i 1744 ble hun tatt vare på av Voltaire og ble hans husholderske, følgesvenn og elskerinne. 

### Med Voltaire
Helt fra begynnelsen i 1744 var hans tiltrekning til Marie Louise Mignot opplagt seksuell; han skrev brev til henne (som først ble oppdaget i 1957) som var av en slik privat art at de oppfattes som pornografiske av utenforstående, eksempelvis «Min sjel kysser din; mitt lem, mitt hjerte, er forelsket i deg. Jeg kysser din vakre rumpe...» Senere levde de sammen, og forble sammen til Voltaire døde i 1778.

Marie Louise Mignot adopterte også Voltaires protesjé Reine Philiberte de Varicourt, senere en kjent brevforfatterinne, da dennes ekteskap med marki de Villette ble oppløst grunnet hans homofili. Hun nektet å følge Voltaire til Fredrik II av Preussens hoff hvor han ble i noen år, og kom først tilbake til ham ved hans gods i Ferney hvor hun ble husfrue og hvor de levde som et gift ektepar, skjønt til tross for at Voltaire elsket henne ble de aldri gift. Ved hans død i 1778 arvet hun mesteparten av hans eiendom, men hun foretrakk sosieteten i Paris og solgte herregodset for å kunne flyttet til hovedstaden. Hun døde tolv år etter ham.

## Referanser


## Litteratur
* Magnan, André: *Pour Marie-Louise Denis*, Cahiers Voltaire 1, 2002
* Badinter, Elisabeth: *Le viol de Mme Denis: hypothèse ou roman?*, Cahiers Voltaire 3, 2004
* Magnan, André: «Mes très chers et très aimables enfants...». *Une lettre inédite de Voltaire à ses neveux Denis*, Cahiers Voltaire 4, 2005
* *L'affaire Paméla : Lettres de Monsieur de Voltaire à Madame Denis*, de Berlin, Présentation André Magnan, Paris-Méditerranée, Paris, France

## Eksterne lenker
* Voltaire and Madame Denis
* What's in a Name? Reflections on Voltaire's Pamela, om de historiske problemene med Voltaires brev fra Preussen til Marie Louise Mignot
Den argentinske uavhengighetsdagen

**Den argentinske uavhengighetsdagen** feires 9. juli.

## Bakgrunn
Mellom 1810 og 1818 ble det utkjempet en kamp for å frigjøre visekongedømmet Rio de la plata fra det spanske styret. Rio de la plata bestod av Argentina, Bolivia, Uruguay, Paraguay, og deler av Chile.

9. juli 1816 ble Argentina erklært uavhengig fra Spania. Denne dagen fikk landet også en egen grunnlov. Dagen er derfor en offentlig helligdag i Argentina, og feires hvert år.

I de største byene er det parader og militære oppvisninger, og noen byer har utendørs festivaler som inkluderer fyrverkeri, musikk og dans. Hovedstaden Buenos Aires har en av de største seremoniene hvor hundretusener  samler seg for å se paraden og for å feire sammen.
Tunisia under Sommer-OL 1964

**Tunisia under Sommer-OL 1964**. Ni sportsutøvere fra Tunisia deltok i tre sporter under Sommer-OL 1964 i Tokyo. Tunisia, som deltok for andre gang i et OL, vant to medaljer, en sølv- og en bronsemedalje. Det var Tunisias første olympiske medaljer og de ble nummer 29 på medaljestatistikken. 
 
## Medaljer

## Medaljevinnerne

## Eksterne lenker
* Resultater og profilside  på sports-reference.com
Mexico under Sommer-OL 1964

**Mexico under Sommer-OL 1964**. 94 sportsutøvere fra Mexico deltok under Sommer-OL 1964 i Tokyo. Mexico kom på 35.-plass med en bronsemedalje.
  
## Medaljer

## Medaljevinnerne

## Eksterne lenker
* OL-resultater på Sports-reference.com
Cyril Norman Hinshelwood

**Cyril Norman Hinshelwood** (født 19. juni 1897 i London, død 9. oktober 1967 i London) var en britisk fysiker og kjemiker. 

Under den første verdenskrig jobbet Hinshelwood  som kjemiker i en sprengstoffabrikk. Han var lærer ved Trinity College fra 1921 til 1937, og han jobbet som professor i kjemi ved University of Oxford fra 1937. 

Han tjenestegjorde også i flere Advisory Council angående vitenskapelige forhold til den britiske regjeringen. Han ble valgt inn som medlem av Royal Society i 1929, og der tjenestegjorde han som president mellom 1955 og 1960. Han ble utnevnt til Knight Bachelor og derved adlet i 1948. I 1960 ble han utnevnt til Order of Merit. 

Hans tidlige studier av molekylære kinetikk førte til utgivelsen av en bok om termodynamikk for de som studerer kjemi og Kinetics of Chemical i 1926. Sammen med sin kjemikerkollega Harold Warris Thompson studerte han den eksplosive reaksjonen til hydrogen og oksygen, og de beskrev fenomenet kjedereaksjon. 

Hans senere arbeider med kjemiske endringer i bakterielle celler viste seg å være av stor betydning i senere forskningsarbeid angående utviklingen av antibiotika og terapeutiske gener. Boken hans *The Chemical Kinetics of the Bacterial Cell* ble utgitt i 1946 og hans bok om vekst, funksjon og regulering i bakterieceller kom ut i 1966. I 1951 publiserte han artikkelen The Structure of Physical Chemistry. 

I fellesskap med fysikeren Nikolaj Semjonov fra Sovjetunionen ble Hinshelwood tildelt Nobelprisen i kjemi i 1956 for deres forskning på mekanismen av kjemiske reaksjoner. Hinshelwood var president i Chemical Society og i Royal Society. Han var den første som ble tildelt Leverhulmemedaljen (1960) og fikk i tillegg en rekke priser og ærestitler. 

Han kunne snakke 7 klassiske og moderne språk flytende og blant hans største hobbyer var å male, samle på kinesisk keramikk og litteratur fra andre land.  

## Referanser


## Eksterne lenker
Haiti under Sommer-OL 1960

**Haiti under Sommer-OL 1960**. Én mannlig sportsutøver fra Haiti deltok i vektløfting under Sommer-OL 1960 i Roma. Haiti vant ikke noen medaljer.

## Medaljer

 
## Eksterne lenker
* Resultater og profilside  på sports-reference.com
John Sutton (fotballspiller)

**John William Michael Sutton** (født 26. desember 1983 i Norwich) er en engelsk fotballspiller som siden sesongen 2008-2009 har spilt for Scottish Premier League-klubben Motherwell, avbrutt av en periode i Hearts og den australske klubben Central Coast Mariners.

Han er en yngre bror av den tidligere Chelsea og Celtic angriperen Chris Sutton, sønn av den tidligere Norwich, Chester og Carlisle United spilleren Mike Sutton. 

## Eksterne lenker
* 
* Profil på Motherwells nettside
Bjørg Bergheim

**Bjørg Bergheim** (født 17. juli 1962) er en norsk politiker (Senterpartiet). Hun var leder for Senterkvinnene fra 2010 til 2014 og sentralstyremedlem i Senterpartiet i samme periode. Hun er også leder i Senterkvinnenes fylkesorganisasjon, og hun har flere perioder bak seg i Jølster kommunestyre.

## Eksterne lenker
* Artikkel i Firda om valget til Senterkvinnene
Makoto Kobayashi

**Makoto Kobayashi** (japansk:  小林 誠 *Kobayashi Makoto*; født 7. april 1944 i Nagoya i Japan) er en japansk fysiker som er kjent for sitt arbeid med CP-brudd. Han delte halvparten av prispengene fra Nobelprisen i fysikk i 2008 sammen med Toshihide Maskawa «for oppdagelsen av opprinnelsen til den brutte symmetrien som forutsier eksistensen av minst tre kvarkefamilier i naturen». Den andre halparten av prispengene ble tildelt Yoichiro Nambu «for oppdagelsen av mekanismene for spontant symmetribrudd i subatomær fysikk».

Etter å ha fullført sin doktorgrad ved universitetet i Nagoya i 1972, jobbet Kobayashi med forskning som førsteamanuensis på partikkelfysikk ved Universitetet i Kyoto. Der arbeidet han for det meste med å forklare CP-brudd i standardmodellen for partikkelfysikk.

I oktober 2008 ble Kobayashi tildelt Japans Kulturorden.

## Referanser


## Eksterne lenker
*
Mexico under Sommer-OL 1960

**Mexico under Sommer-OL 1960**. Sekstini sportsutøvere fra Mexico deltok i ni sporter  under Sommer-OL 1960 i Roma. Mexico kom på 41.-plass med en bronsemedalje.
  
## Medaljer

## Medaljevinnerne

## Eksterne lenker
* OL-resultater på Sports-reference.com
Surinam under Sommer-OL 1960

**Surinam under Sommer-OL 1960**. Surinams OL-tropp besto av én mannlig friidrettsutøver under Sommer-OL 1960 i Roma. De var første gangen som Surinam deltok i et OL, de vant ikke noen medaljer. 

Wim Esajas fikk oppgitt feil tidspunkt for forsøksheatet på 800 meter og da han møtte opp på stadion var det allerede avviklet og han fikk reise hjem uten å ha konkurrert.  

## Medaljer

## Eksterne lenker
*Offisiell olympisk rapport
Liste over Nederlands monarker

Dette er en **liste over monarker av Nederland** (nederlandsk: *Koningen der Nederlanden*) siden etableringen av monarkiet i Nederland i 1815. 

## [[Huset Oranien-Nassau]]

## Regenter

## Kilder
*
*
Pierre-Gilles de Gennes

**Pierre-Gilles de Gennes** (født 24. oktober 1932 i Paris i Frankrike, død 18. mai 2007 i Orsay) var en fransk fysiker og nobelprismottager i fysikk. Han arbeidet hovedsakelig med nøytronspredning og magnetisme.

## Liv og virke
Han studerte ved École normale supérieure etter å ha fått hjemmeundervisning i 12 år. Etter studiene jobbet han som forskningsingeniør ved Commissariat à l'Energie Atomique. I 1959 besøkte han som postdoktor University of California, Berkeley. Deretter tilbrakte han de neste 27 månedene i den franske marinen. I 1961 fikk han arbeid i Orsay. I 1968 begynte han å studere flytende krystaller. 

Han var direktør ved École Supérieure de Physique et de Chimie Industrielles de la Ville de Paris (ESPCI) fra 1976 til 2002.

Han ble tildelt Wolfprisen i 1989 og Lorentz-medaljen i 1990. I 1991 fikk han nobelprisen i fysikk «for discovering that methods developed for studying order phenomena in simple systems can be generalized to more complex forms of matter, in particular to liquid crystals and polymers.»

## Referanser


## Eksterne lenker
Hurtigløp på skøyter under Vinter-OL 1972 – 1000 meter damer

**1 000 meter damer** var en øvelse i hurtigløp på skøyter under Vinter-OL 1972 og ble avholdt på Makomanai Open Stadium i Sapporo, Japan den 11. februar 1972.

33 utøvere fra 12 nasjoner deltok i øvelsen. 

## Medaljevinnere

## Rekorder
Dette var gjeldende rekorder verdens og olympisk rekorder før Vinter-OL i 1972:

Følgende nye verdensrekorder og olympiske rekorder ble satt under konkurransen:

## Resultater

## Eksterne lenker
* 
* Offisiell olympisk rapport 
* sports-reference 
*
Jack Szostak

**Jack William Szostak** (født 9. november 1952 i London, England) en polsk-britisk biolog og professor i genetikk ved Harvard Medical School og ved Alexander Rich Distinguished Investigator ved Massachusetts General Hospital som ligger i Boston. Han ble tildelt Nobelprisen i fysiologi eller medisin i 2009 sammen med Elizabeth Blackburn og Carol W. Greider for oppdagelsen av hvordan kromosomene er beskyttet av telomerer.

Szostak har bidratt mye til feltet genetikk. Han er blitt kreditert med byggingen av verdens første gjær med kunstige kromosomer. Det prestasjon hjalp forskerne å kartlegge plassering av gener hos pattedyr og med å utvikle teknikker for hvordan man skal manipulere genene. Hans prestasjoner på dette området er også medvirkende til Human Genome Project.

I dag fokuserer laboratoriet hans på utfordringer med å forstå livets opprinnelse på jorden og de gjør forsøk med byggingen av kunstige celler.

## Referanser


## Eksterne lenker
*
Liste over kriger Cuba har deltatt i

Dette er en lister som viser alle **kriger [[Cuba]] har ''deltatt i**'', enten offisielt eller ved å støtte geriljabevegelser med materiell, soldater og militære rådgivere. Landet har tradisjonelt kjempet i koalisjoner, og den siste krigen hvor Cuba stod alene, var invasjonen av Bahía de Cochinos. Listen inkluderer alle fasene av Cubas uavhengighetskrig, også før Cuba ble en egen stat, krigene som USAs allierte fram til den cubanske revolusjon og krigene til den sosialistiske republikken, hvor den typiske fienden har vært amerikanske allierte. 

## Fotnoter
John Sutton

**John Sutton** er navnet til flere personer:

* John Sutton, 1. baron av Dudley (1400–1487) var Irlands stattholder i årene 1428-1430
* John Sutton, 3. baron av Dudley (1494–1553)
* John Sutton (geolog)
* John Sutton (fotballspiller)
Nicolaas Bloembergen

**Nicolaas Bloembergen** (født 11. mars 1920 i Dordrecht i Nederland, død 5. september 2017 i Tucson i USA) var en amerikansk fysiker og nobelprisvinner i fysikk. Han var født nederlandsk og ble amerikansk statsborger i 1958. 

Bloembergen tok sin doktorgrad ved Universitetet i Leiden i 1948. Han ble professor ved Harvard University i 1957.

Han ble tildelt Lorentzmedaljen i 1978. Bloembergen delte i 1981 nobelprisen i fysikk med Arthur Schawlow og Kai Siegbahn for sitt arbeid med laserspektroskopi.

## Referanser

## Eksterne lenker
VM i skiflyging 1983

**[[VM i skiflyging|Verdensmesterskapet i skiflyging]] 1983** ble arrangert i Harrachov, Tsjekkoslovakia fra 17. til 20. mars 1983. Mesterskapet ble avviklet med kvalifisering og deretter tre renndager med tre omganger hver dag, hvorav de to beste omgangene hver dag talte i sammendraget.

Mesterskapet ble preget av flere stygge fall, delvis på grunn av vind og at bakken hadde en profil som gjorde at hopperne gikk ekstremt høyt over kulen. Blant annet falt Horst Bulau (Canada) og Jens Weißflog (Øst-Tyskland) stygt under trening, noe som førte til at hele det canadiske laget trakk seg fra mesterskapet.

## Bakken
Čerťák ble åpnet i 1980 og hadde K-punkt 180 meter. Armin Kogler (Østerrike) tangerte verdensrekorden på 176 meter 27. mars 1980. Under VM, lørdag 19. mars, satte Pavel Ploc (Tsjekkoslovakia) ny verdensrekord med 181 meter.

## Resultater

## Kilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5 (s. 367 og 385)
*TJ Jiskra Harrachov: WCH 1983: One hundred thousand spectators (arkivert av Internet Archive 28. november 2009, besøkt 19. mars 2016)
*Adam Kwieciński: Hoppresultater (besøkt 19. mars 2016)
Puerto Rico under Sommer-OL 1964

**Puerto Rico under Sommer-OL 1964**. 32 sportsutøvere fra Puerto Rico deltok under Sommer-OL 1964 i Tokyo. Puerto Rico, som deltok for femte gang i et sommer-OL, vant ikke noen medaljer. 

## Medaljer

   
## Eksterne lenker
* Resultater og profilside  på sports-reference.com
Dürrhennersdorf

**Dürrhennersdorf** (sorbisk: *Suche Hendrichecy*) er en kommune i den sørvestlige delen av Landkreis Görlitz i Direktionsbezirk Dresden i Fristaten Sachsen. Kommunen har 1&nbsp;152 innbyggere (31. desember 2008) og er en del av forvaltningsfellesskapet Neusalza-Spremberg.

Dürrhennersdorf ligger i sørvestlige delen av kretsen, og strekker seg inn i dalen til elven Großschweidnitzer Wasser. Kommunen befinner seg like nord for grensen til Tsjekkia.

Kommunen ligger ca 6 km sør for Löbau i den nordlige randen av Lausitzer Bergland mellom Kuhberg (433,6 m), Seidelberg (424,7 m), Hutberg (422,5 m) og Hölleberg (347,1 m). Bundesstraße 96 og grensen til Tsjekkia befinner seg sør for kommunen. Dürrhennersdorf befinner seg langs bansestrekningen Ebersbach–Löbau, som er stengt med unntak av frakt og spesielle turer. Nordøst for kommunen begynner Höllengrund, en trang dal som elven Großschweidnitzer Wasser renner gjennom.

Fra 1892 til 1945 gikk smalsporbanen Taubenheim–Dürrhennersdorf over Schönbach og Oppach til Taubenheim/Spree.

Dürrhennersdorf var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Referanser


## Eksterne lenker
*
Øyvind Angeltveit

**Øyvind Angeltveit** (født 1958) er en norsk komiker, tekstforfatter og skuespiller. 

Angeltveit har vært med i en rekke revyer, spesielt på vestlandet og i Oslo, og han var med å etablere revygruppen Lompelandslaget. De siste årene har han vært fast i sommershowet Hvalsommer i Sandefjord. 

Øyvind Angeltveit har også vært med i filmer og TV-program, i tillegg til å ha vært programleder i TV3.

## Filmografi
* 2006 &ndash; Kalde føtter

## Fjernsynsopptredener
* 1994 – Tabber på TV (TV3, programleder sammen med Åsleik Engmark).
* 1995 &ndash; Grip ordet, komiker!
* 1997 &ndash; Spinn
* 2006 &ndash; Jakten på juleskurken

## Referanser


## Eksterne lenker
*
Singapore under Sommer-OL 1960

**Singapore under Sommer-OL 1960**. Fem sportsutøvere fra Singapore deltok i tre sporter, seiling, skyting og vektløfting under Sommer-OL 1960 i Roma. Det var fjerde gangen som Singapore deltok i et OL, og de vant sin første olympiske medalje. De ble nummer 32 på medaljestatistikken med en sølvmedalje.  

## Medaljer

## Medaljevinnerne

## Eksterne lenker
*  Singapore at the 1960 Roma Summer Games  på Sports-reference.com/olympics
Uruguay under Sommer-OL 1960

**Uruguay under Sommer-OL 1960**. Trettifire sportsutøvere fra Uruguay deltok i åtte sporter under Sommer-OL 1960 i Roma. De vant ingen medaljer. 

## Medaljer
Ronald George Wreyford Norrish

**Ronald George Wreyford Norrish** (1897–1978) var en britisk kjemiker og nobelprisvinner i kjemi som også er blitt tildelt den britiske Davymedaljen som deles ut for enestående og viktige oppdagelser innen kjemi. 

Han ble tildelt Nobelprisen i kjemi i 1967 sammen med kjemikerne Manfred Eigen og George Porter for deres studier angående ekstremt raske kjemiske reaksjoner. En av hans prestasjonene er utviklingen av Norrish reaksjon.

## Referanser


## Eksterne lenker
Uruguay under Sommer-OL 1964

**Uruguay under Sommer-OL 1964**. Tjuetre sportsutøvere fra Uruguay deltok i fire sporter under Sommer-OL 1964 i Tokyo. Uruguay kom på delt 35.-plass med en bronsemedalje. 

## Medaljer

## Medaljevinnerne
Libanon under Sommer-OL 1960

**Libanon under Sommer-OL 1960**. Nitten sportsutøvere fra Libanon deltok i seks sporter under Sommer-OL 1960 i Roma. Det var tredje gangen Libanon deltok i et sommer-OL, de boikottet lekene i Melbourne 1956 på grunn av Frankrike og Storbritannias rolle i Suezkrisen. De vant ikke noen medaljer 

## Medaljer

## Eksterne lenker
* OL-resultater på Sports-reference.com
Thailand under Sommer-OL 1964

**Thailand under Sommer-OL 1964**. Elleve sportsutøvere fra Thailand deltok i to sporter under Sommer-OL 1964 i Tokyo. Thailand, som deltok for fjerde gang i et OL, vant ikke noen medaljer.  
 
## Medaljer
VM i skiflyging 1985

**[[VM i skiflyging|Verdensmesterskapet i skiflyging]] 1985** ble arrangert i Planica, Jugoslavia fra 15. til 17. mars 1985.

Mesterskapet skulle avvikles med tre omganger hver av de to konkurransedagene, der de to beste omgangene hver dag talte i sammendraget. Til tross for et ikke altfor godt vær, ble den første konkurransedagen avviklet som planlagt. På søndagen økte farten i ovarennet gjennom hele dagen. 1. omgang ble avbrutt, 2. omgang gikk som planlagt, mens 3. omgang ble avlyst. Dermed ble bare én omgang tellende, sammen med de to tellende omgangene fra lørdag.

## Bakken
Velikanka hadde K-punkt 185 meter, og hadde før VM bakkerekord på 176 meter, satt av prøvehopper Klaus Ostwald (Øst-Tyskland) under VM i skiflyging 1979. Under mesterskapet i 1985 ble bakkerekorden og verdensrekorden forbedret tre ganger, sist til 191 meter av Matti Nykänen (Finland).

## Resultater

## Referanser


## Hovedkilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5 (s. 367 og 386)
*Adam Kwieciński: Hoppresultater (besøkt 19. mars 2016)
San Marino under Sommer-OL 1960

**San Marino under Sommer-OL 1960**. Ti sportstutøvere fra San Marino deltok i tre sporter under Sommer-OL 1960 i Roma. Det var første gangen som San Marino deltok i et sommer-OL, de vant ikke noen medaljer. 

## Medaljer
Liste over stortingsrepresentanter for Nord-Trøndelag

**Liste over stortingsrepresentanter for Nord-Trøndelag** omfatter alle som har representert Nord-Trøndelag på Stortinget siden 1814. Listen omfatter alle faste representanter og alle som møtte fast som vara for regjeringsmedlemmer eller avdøde representanter.

Elleve av de innvalgte representantene har vært statsråder, hvorav to statsministre i Stockholm, fem landbruksministre, tre justisministre, to kommunalministre og to arbeidsministre. Etter 1945 har fire representanter vært parlamentariske ledere, hvorav tre i Senterpartiet. Representanten med lengst ansiennitet fra Stortinget er Johan J. Jakobsen med over 28 år, etterfulgt av Leif Granli med nærmere 28 år.

Ved stortingsvalgene 1906–1918 var fylket inndelt i fire enmannskretser med tilhørende valgsogn:
#Stjørdalen (Stjørdal, Meråker, Hegra, Lånke, Skatval, Frosta, Åsen, Skogn og Frol herreder)
#Verdalen (Leksvik, Verdal, Ytterøy, Mosvik, Verran, Inderøy, Sandvollan, Røra, Sparbu og Ogndal herreder)
#Snåsa (Steinkjer ladested og Egge, Beitstad, Malm, Namdalseid, Stod, Snåsa, Nordli, Sørli, Grong, Høylandet og Overhalla herreder)
#Namdalen (Namsos ladested og Klinga, Vemundvik, Fosnes, Otterøy, Flatanger, Nærøy, Vikna, Leka, Gravvik, Kolvereid og Foldereid herreder)

Ved stortingsvalgene 1814–1949 utgjorde kjøpstedene i Sør-Trøndelag og Nord-Trøndelag fylker en egen bybasert valgkrets. Dette til forskjell fra landkretsene, slik som det øvrige Nord-Trøndelag fylke. Levanger fikk kjøpstadsprivilegium i 1836 og ble en del av bykretsen sammen med Trondheim. Fra og med stortingsvalget i 1953 ble ordningen med bykretser avskaffet, og Levanger gikk inn i valgkretsen Nord-Trøndelag.

## Representanter 1814–1882

## Representanter 1883–1945
Bunnfargen angir partitilhørighet. Se kolonnen *Parti*.

## Representanter etter 1945
Bunnfargen angir partitilhørighet. Se kolonnen *Parti*.

## Se også
* Liste over stortingsrepresentanter for Trondheim og Levanger

## Referanser


## Litteratur
*

## Eksterne lenker
*
Cowboy

En **cowboy** er en amerikansk kveggjeter.

Cowboyer passet på flokken av kveg fra hesteryggen og var ofte hjemmefra i lange perioder når kvegflokken skulle flyttes, for eksempel i forbindelse med auksjoner.

Kveggjeternes storhetstid var mellom 1850 og 1880. Særlig kjent er deres ledsagelse av enorme greflokker fra det sørlige Texas, særlig langs *[[Chisholm Trail]]*, til jernbanen i Kansas.   Deretter overtok jernbanen kvegtransportene fra selve kvegdistrikene, og sammen med en massiv utryddelse av kveg på grunn av sykdom, ble mange av gjeterne arbeidsløse.

Liknende ridende kvegdrivere og hestekarer har i Mexico blitt kalt *[[vaqueros]]* eller *[[charros]]*, i Venezuela *[[llaneros]]*, i Argentina og Uruguay *[[gauchos]]*, i Peru *[[morochuco]]* og *[[piajenos]]*, i Chile huasos og i Ecuador *[[chargas]]*. 

## Se også
Ridende kvegdrivere og -oppdrettere i Amerika:
* Cowboy i det vestlige USA 
* Vaqueros i Spania og landets tidligere latinamerikanske kolonier, særlig Mexico 
* Charros i Mexico
* Gauchos på pampasen i Argentinia og Uruguay
* Ilaneros på slettene i Venezuela og Columbia 
* Huasos i Chile
* Vaqueiros i Brasil
* Morochucos og piajenos i Peru
* Chargas i Ecuador
* Csikós i Ungaren
Malta under Sommer-OL 1960

**Malta under Sommer-OL 1960**. Ti sportsutøvere fra Malta deltok under Sommer-OL 1960 i Roma. Det var fjerde gangen som Malta deltok i et OL, de vant ikke noen medaljer.
  
## Medaljer

 
## Eksterne lenker
* Resultater og profilside  på sports-reference.com
Libanon under Sommer-OL 1964

**[[Libanon]] under Sommer-OL 1964**. Fem sportsutøvere fra Libanon deltok  under Sommer-OL 1964 i Tokyo. Det var fjerde gangen Libanon deltok i et sommer-OL, de vant ikke noen medaljer. 

## Medaljer

## Eksterne lenker
* OL-resultater på Sports-reference.com
Thailand under Sommer-OL 1960

**Thailand under Sommer-OL 1960**. Tjue sportsutøvere fra Thailand deltok i fire grener under Sommer-OL 1960 i Roma. Landet deltok for tredje gang i et OL og vant ingen medaljer.  

## Medaljer
Monaco under Sommer-OL 1960

**Monaco under Sommer-OL 1960**. Elleve sportsutøvere, alle menn fra Monaco deltok under Sommer-OL 1960 i Roma. De startet i seks øvelser i tre grener og vant ingen medaljer.  
  
## Medaljer

## Kilder
* Monaco under Sommer-OL 1960: Resultater og profilside  på sports-reference.com
Stolpesko (barnebok)

***Stolpesko*** er en barnebok skrevet av Bjørn Ingvaldsen i 1998. Sammen med *Landskap med gul Lada* (1995) og *Å sitere fra virkeligheten* (1996) er dette en av de 3 første bøkene han har skrevet.

## Handling
Hele fortellingen er basert på en dobbelhandling: Vennskapet mellom Bjørnar(hovedpersonen) og bestevennen hans Simon, og moren til Bjørnar.
Pakistan under Sommer-OL 1960

**Pakistan under Sommer-OL 1960**. Sportsutøvere fra Pakistan deltok under Sommer-OL 1960 i Roma. Det var fjerde gangen som Pakistan deltok i et OL, de kom på 20.-plass med en gull- og en bronsemedalje.  
  
## Medaljer

## Medaljevinnerne

## Eksterne lenker
* OL-resultater på Sports-reference.com
Schönbach (Sachsen)

**Schönbach** er en kommune i den sørvestlige delen av Landkreis Görlitz i Direktionsbezirk Dresden i Fristaten Sachsen. Kommunen har 1&nbsp;296 innbyggere (31. desember 2008) og er en del av forvaltningsfellesskapet Neusalza-Spremberg.

Schönbach ligger i den vestlige delen av kretsen, ca 10 km nordvest for Löbau i Lausitzer Bergland. Bundesstraße 96 og banestrekningen (Dresden)–Bischofswerda–Zittau forløper sør for kommunen.

Fra 1892 til 1945 gikk smalsporbanen Taubenheim–Dürrhennersdorf fra Dürrhennersdorf over Schönbach og Oppach til Taubenheim/Spree.

Schönbach var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Referanser


## Eksterne lenker
*
Kjelkehockey under Paralympiske vinterleker 2010

**Kjelkehockey** var en av øvelsene under Paralympiske vinterleker 2010. 

## Sluttstilling

### Resultater

## Eksterne lenker
* Vancouver 2010 – Kjelkehockey
Trond Fevolden

**Trond Fevolden** (født 30. desember 1951 på Fevolden i Sør-Fron) er tidligere departementsråd i Kunnskapsdepartementet. 

Fevolden fullførte hovedfag i statsvitenskap fra Universitetet i Oslo i 1980. Han var gjesteforsker ved Stanford University i 1991-92. Fra 1988 til 1992 var han avdelingsdirektør ved Statsministerens kontor. I 1992 ble han utnevnt til departementsråd i Kirke-, utdannings- og forskningsdepartementet, som i 2002 ble fisjonert til Utdannings- og forskningsdepartementet og som i 2006 ble omdøpt til Kunnskapsdepartementet. Fra 2016 gikk han over til stilling som spesialrådgiver i Kunnskapsdepartementet.

Sammen med  Sølvi Lillejord har han utgitt boka *Kvalitetsarbeid i skolen* ISBN 9788215008097. Fevolden er sønn av Asbjørn Fevolden.

## Referanser


## Eksterne lenker
*
Karin Kjølmoen

**Karin Kjølmoen** (født 1946) er en norsk politiker. Hun var Inderøys ordfører fra 1990 til 1995, senere statssekretær og stortingsrepresentant, som representant for Arbeiderpartiet.

## Biografi
Hun vokste opp i en arbeiderfamilie i Steinkjer. Hun gikk tidlig ut i arbeid og stiftet egen familie. De bodde mange år på Østlandet før de flyttet til Røra.

Kjølmoen ble valgt inn i Inderøy kommunestyre i 1983 og ble varaordfører etter valget i 1987. Senhøsten 1990 gikk ordfører Arild Vist inn i regjeringsapparatet, og Kjølmoen ble Arbeiderpartiets første kvinnelige ordfører i Nord-Trøndelag. Hun ble gjenvalgt i 1991, men mistet flertallet til de borgerlige i 1995.

Kjølmoen var statssekretær for kommunalminister Gunnar Berge i Brundtland-regjeringen fra 1995 til 1996. Hun fikk en sentral rolle i utformingen av regjeringens nye opplegg for kommuneøkonomien. 

Fra 2000 til 2001 var hun fast møtende vararepresentant på Stortinget, så lenge Bjarne Håkon Hanssen var landbruksminister i Jens Stoltenbergs første regjering. Hun satt i Stortingets næringskomité og hadde et viktig saksordførerskap for stortingsmeldingen om Statens nærings- og distriktsutviklingsfond.

Hun hadde i mange år en sekretærstilling i Arbeidernes Opplysningsforbund (AOF) i Nord-Trøndelag.

Hun var gift med Bjarne Vidar Kjølmoen (1945–2010), som var politiadvokat og senere tingrettsdommer. Stortingsrepresentant Per Vidar Kjølmoen er deres sønn.

## Referanser


## Eksterne lenker
*
Portugal under Sommer-OL 1960

**Portugal under Sommer-OL 1960**. Sekstiseks sportsutøver fra Portugal deltok i elleve sporter under Sommer-OL 1960 i Roma. Portugal kom på delt 32.-plass med en sølvmedalje. 
Seileren Mário Quina var Portugals flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Bulgaria under Sommer-OL 1960

**Bulgaria under Sommer-OL 1960**. Nittisju sportsutøvere fra Bulgaria deltok i tolv sporter under Sommer-OL 1960 i Roma. Bulgaria kom på femtendeplass med en gull-, tre sølv- og tre bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Spania under Sommer-OL 1960

**Spania under Sommer-OL 1960**. 147 sportsutøvere, 136 menn og 11 kvinner fra Spania deltok i 16 sporter under Sommer-OL 1960. Spania kom på 41.-plass med en bronsemedalje.

## Medaljer

## Medaljevinnerne
Vektårsavgift

**Vektårsavgift** er en særavgift til statskassen i Norge.

Vektårsavgiften består av en vektgradert årsavgift og en miljødifferensiert årsavgift. Avgiften gjelder alle kjøretøy og kombinasjoner av kjøretøy med tillatt totalvekt på 7 500 kg og over. Kjøretøy under 7 500 kg er omfattet av årsavgift for motorvogn.

I 2010 var statens inntekter fra vektårsavgiften 334 mill. kroner.

## Vektgradert årsavgift
Den vektgraderte årsavgiften er gradert etter kjøretøyets totalvekt, fjæringssystem og antall aksler. Denne graderingen er utformet slik at det tas hensyn til veislitasje.

## Miljødifferensiert årsavgift
Den miljødifferensierte årsavgiften graderes ut fra vekt og utslippskrav kjøretøyene oppfyller. Utslippskravene følger kjøretøyforskriftens EURO-klassifisering, som stiller krav til maksimalt utslipp av bl.a. nitrogendioksider (NOX)og partikler.

## Eksterne lenker
* Tollvesenets samleside om vektårsavgiften
Rabat (Malta)

**Rabat** er en landsby i Malta som er nabo til den gamle hovedstaden Mdina. Rabat var opprinnelig en del av den romerske byen *Melita* innenfor bymurene. Det var araberne som endret bymuren slik at en del ble liggende utenfor. Denne delen fikk da navnet *Rabat* som betyr forstad.

Rabat ligger i det sentralt på øya Malta, 185 moh, på en utløper av Dingli platået. Mot nordvest grenser Rabat mot sin tvillingby Mdina.

Rabat har store katakomber og ved St. Paul kirken er det en grotte hvor legenden sier at Paulus skal ha bodd i 3 måneder etter at han forliste ved Malta.

Folketellingen i 2011 viste et innbyggertall på .

## Referanser


## Eksterne lenker
*
Avskær

**Avskær** (ave=grunn vik + skjær, svensk **Avaskär**) var en by i Christianopel Sogn, i Øster Herred i det Blekinge som  var en del av Danmark. Varianter av bynavnet er Aghaskjær, Auskeer, Anskier, Ausker og Awascher.

## Historie
Avskær var i middelalderen en liten by, beliggende ca. 6&nbsp;km fra den svenske grensen. Den omtales første gang 1350 i forbindelse med et brev om en arvetvist, som byens borgerne sendte til Lübeck. Brevet er forsynt med et segl, hvorpå det står: *Civitatis Avskær*. Arkeologene vet at den har opprettholdt handelsforbindelser med hansabyene.

Under en utgravning i 1976, fant man en del husrester, deler av et gatenett samt en kirkegård med et par hundre graver, som trolig stammer fra 1500-tallet. De døde er blitt begravet i sine hverdagsklær, og ifølge middelaldersk gravskikk er de fleste blitt plassert utstrakt på ryggen med hodet mot vest. En del av begravelsene er foregått ganske skjødesløst, som muligvis kunne indikere at de var krigsofre, kanskje fiendtlige soldater. Kun en eneste barnegrav ble registrert.

Et annet interessant funn var en stenkjeller, som en gang hadde tilhørt et hus som var brent ned, og senere brukt som avfallsdepot. Andre funn var såkalte *bierhaner*, som har tilhørt øltønner og muligvis stammer fra et skjenkested.

Pga. beliggenheten ble Avskær rammet av flere trefninger og branner under de svensk-danske krigene. Den har vært lett å innta, da den trolig ikke har vært befestet.

Byen eksisterte frem til 1600, da den sammen med Lykkeby mistet sine kjøpstadsprivilegier til fordel for den nyanlagte festningsby Christianopel.

## Forhandlinger i Avskær
I 1451 møttes den svenske kong Karl Knutsson (Bonde) og Danmarks konge Christian I i Avskær for blant annet å diskutere retten til Gulland. Paven sendte en kardinal til møtet for å øke presset på den danske og den svenske kongen. Formelt handlet forhandlingene om Karl Knutsson kunne kalle seg konge av Norge, til tross for at han ikke styrte landet. Kong Christian på sin side krevde at den avdøde unionskongen Christoffers morgengave til dronning Dorothea, som nå var gift med Christian, skulle innfris. Morgengaven besto av enten Värmland og Närke eller 15000 gylden. Møtet ble en fiasko, og i 1452 inntok Karl Knutsson Avskær. Fem år senere, i 1457, var Kalmarunionen gjenopprettet med Christian som konge.

Under Den nordiske syvårskrig ble byen brent ned av svenskene (15. september 1563), og selv om den ble gjenoppbygget, var dens storhetstid over. Blant annet hadde havneforholdene blitt dårligere som følge av landforhøyningen.

I 1598 ankom Sigismund Avskær med sin flåte, og dro deretter videre Kalmar få å hevde sin rett til den svenske tronen. Året etter besluttet Christian IV å anlegge en ny og bedre befestet by i nærheten (Christianopel), og Avskær forsvant dermed langsomt ut av historien.

Avaskär er i dag en flat strandeng. Ute i vannet ligger øyer og skjær, en vik og bortenfor øyene den sydlige delen av Kalmarsund. Det finnes en fotballbane, noen få hus og et begravelseskapell.

## Referanser


## Eksterne lenker
* Avaskar.se
Hasdrubal Barca

**Hasdrubal Barca** (født 245 f.Kr., død 207 f.Kr.) var en kartagisk general, og var bror av Hannibal Barca og sønn av Hamilcar Barca. Hadsrubal ledet kartagere, spanjoler og gallere i slaget ved Baecula, og ble drept av romerne under slaget ved Metaurus. Etter samtidige nedtegnelser ble hodet hans slengt inn i leiren til Hannibal.

## Referanser
Niedercunnersdorf

**Niedercunnersdorf** er en tidligere kommune i den sørvestlige delen av Landkreis Görlitz i Direktionsbezirk Dresden i Fristaten Sachsen. Kommunen hadde 1&nbsp;625 innbyggere (31. desember 2008) og var en del av forvaltningsfellesskapet Obercunnersdorf.

Den 1. januar 2013 ble den slått sammen med Obercunnersdorf og Eibau til den nye enhetskommunen Kottmar.

Niedercunnersdorf ligger i den vestlige delen av kretsen, i dalen til elven Cunnersdorfer Wasser, og består av de 4 distriktene Niedercunnersdorf, Ottenhain, Neucunnersdorf og Sonneberg.

Niedercunnersdorf var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Referanser


## Eksterne lenker
*
Asbjørn Mathisen

**Asbjørn Mathisen** (født 17. oktober 1942 i Steinkjer) er en tidligere politiker (Ap) og administerende direktør i Statskog SF i tiden 1999-2005. 

Han tok examen artium ved Steinkjer landsgymnas og er utdannet sosialøkonom (cand.oecon.) fra Universitetet i Oslo fra 1968. Han var vararepresentant til Stortinget fra Nord-Trøndelag i perioden 1969–1973 og fast representant da Johan Støa døde. Asbjørn Mathisen var på denne tiden tillitsmann i AUF, AIK og Folkebevegelsen mot EEC i Trøndelag.

I 1970-årene arbeidet han innen universitets- og høyskolesektoren og innen utviklingshjelp.

Han var kontorsjef ved Nord-Trøndelag distriktshøgskole i Steinkjer fra 1980 til 1983 og rådmann i Steinkjer kommune fra 1983 til 1998, men hadde permisjon for å arbeide for NORAD i Tanzania, senere som statssekretær for bistandssaker i Utenriksdepartementet under Brundtland-regjeringen fra 1992 til 1996.

Mathisen var grunneierdirektør i Statskog i Namsos fra 1998 til 1999 og administrerende direktør fra 1999 til 2005.

Han er sønn av Johan Mathisen (1916–1963), som var ordfører i Ogndal.

## Referanser


## Eksterne lenker
*